CELEX: 32011D0127
Language: fi
Date: 2011-02-24 00:00:00
Title: 2011/127/EU: Komission päätös, annettu 24 päivänä helmikuuta 2011 , Irlannin pyytämän poikkeuksen myöntämisestä vesien suojelemisesta maataloudesta peräisin olevien nitraattien aiheuttamalta pilaantumiselta annetun neuvoston direktiivin 91/676/ETY mukaisesti tehdyn päätöksen 2007/697/EY muuttamisesta (tiedoksiannettu numerolla K(2011) 1032)

25.2.2011   
            
            
               FI
            
            
               Euroopan unionin virallinen lehti
            
            
               L 51/19
            
         KOMISSION PÄÄTÖS,
   annettu 24 päivänä helmikuuta 2011,
   Irlannin pyytämän poikkeuksen myöntämisestä vesien suojelemisesta maataloudesta peräisin olevien nitraattien aiheuttamalta pilaantumiselta annetun neuvoston direktiivin 91/676/ETY mukaisesti tehdyn päätöksen 2007/697/EY muuttamisesta
   (tiedoksiannettu numerolla K(2011) 1032)
   (Ainoastaan englanninkielinen teksti on todistusvoimainen)
   (2011/127/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon vesien suojelemisesta maataloudesta peräisin olevien nitraattien aiheuttamalta pilaantumiselta 12 päivänä joulukuuta 1991 annetun neuvoston direktiivin 91/676/ETY (1) ja erityisesti sen liitteessä III olevan 2 kohdan kolmannen alakohdan,
   sekä katsoo seuraavaa:
   
               (1)
            
            
               Jos jäsenvaltio aikoo sallia direktiivin 91/676/ETY liitteessä III olevan 2 kohdan toisen alakohdan ensimmäisessä virkkeessä ja kyseisen alakohdan a alakohdassa mainituista määristä poikkeavan karjanlantamäärän käytön hehtaaria kohden vuodessa, kyseinen määrä on asetettava sellaiseksi, ettei se vaaranna kyseisen direktiivin 1 artiklassa määriteltyjen tavoitteiden saavuttamista, ja määrä on voitava perustella puolueettomin perustein esimerkiksi pitkillä kasvukausilla ja suuria typpimääriä kuluttavilla kasvustoilla.
            
         
               (2)
            
            
               Komissio teki 22 päivänä lokakuuta 2007 päätöksen 2007/697/EY (2) Irlannin pyytämän poikkeuksen myöntämisestä vesien suojelemisesta maataloudesta peräisin olevien nitraattien aiheuttamalta pilaantumiselta annetun neuvoston direktiivin 91/676/ETY mukaisesti, jonka perusteella on sallittua käyttää 250 kilogramman suuruinen määrä karjanlannasta peräisin olevaa typpeä hehtaaria kohden tiloilla, joista vähintään 80 prosenttia on nurmea.
            
         
               (3)
            
            
               Päätöksellä 2007/697/EY myönnetty poikkeus koski noin 5 000:ta tilaa Irlannissa, mikä vastaa noin 2,7:ää prosenttia kaikista tiloista, joilla kasvatetaan nautakarjaa tai lampaita, 10:tä prosenttia kaikkien laiduntavien eläinyksikköjen määrästä ja 4,2:ta prosenttia maatalousmaan kokonaisnettomäärästä. Päätöksen 2007/697/EY voimassaolo päättyy 17 päivänä heinäkuuta 2010.
            
         
               (4)
            
            
               Irlanti toimitti 12 päivänä toukokuuta 2010 komissiolle poikkeuksen jatkamista koskevan pyynnön. Siinä esitettiin direktiivin 91/676/ETY liitteessä III olevan 2 kohdan kolmannessa alakohdassa täsmennettyjen puolueettomien perusteiden mukaiset perusteet.
            
         
               (5)
            
            
               Irlanti laati heinäkuusta 2010 joulukuuhun 2013 ulottuvalle ajanjaksolle uuden toimintaohjelman, jossa pidetään suurelta osin voimassa 30 päivään kesäkuuta 2010 asti laaditun toimintaohjelman toimenpiteet ja jota sovelletaan koko Irlannin alueeseen.
            
         
               (6)
            
            
               Direktiivin 91/676/ETY täytäntöönpanoa Irlannissa koskevasta neljännestä kertomuksesta kaudella 2004–2007 käy ilmi, että vedenlaatu on pysynyt vakaana tai parantunut. Pohjaveden keskimääräinen nitraattipitoisuus ylitti 50 mg/l 2 prosentissa seurantakohteista, ja 74 prosentissa kohteista se oli alle 25 mg/l. Jokien vedenlaadun osalta 97 prosentissa seurantakohteista nitraattipitoisuuden keskiarvo oli alle 25 mg/l, eikä se ylittänyt yhdessäkään kohteessa 50 mg/l. Järvistä 93 prosenttia luokiteltiin niukka- tai keskiravinteisiksi ja 7 prosenttia rehevöityneiksi tai runsasravinteisiksi.
            
         
               (7)
            
            
               Karjan määrä väheni edelleen kaudella 2004–2007; nautojen määrä väheni noin 4 prosenttia, lampaiden 19 prosenttia, sikojen 4 prosenttia ja siipikarjan 7 prosenttia (3). Karjanlannasta peräisin olevan orgaanisen typen vuotuinen käyttö väheni 5 prosenttia ja mineraalitypen käyttö 17 prosenttia. Maatalousmaan kokonaismäärä väheni 3 prosenttia ja oli 4,28 miljoonaa hehtaaria; nurmen osuus maatalousmaasta on yhä yli 90 prosenttia.
            
         
               (8)
            
            
               Ottaen huomioon poikkeuksen jatkamista koskevassa pyynnössä mainitut tieteelliset tiedot ja toimenpiteet, joiden toteuttamiseen Irlanti on itse sitoutunut toimintaohjelmassaan heinäkuun 2010 ja joulukuun 2013 välisenä aikana, voidaan päätellä, että direktiivissä 91/676/ETY säädetyt poikkeuksen saamisen edellytykset, kuten pitkät kasvukaudet ja suuria typpimääriä kuluttavat kasvustot, täyttyvät edelleen, eikä poikkeus estä kyseisen direktiivin tavoitteiden saavuttamista.
            
         
               (9)
            
            
               Sen varmistamiseksi, että asianomaiset nurmitilat voivat edelleen hyödyntää poikkeusta, on aiheellista jatkaa päätöksen 2007/697/EY soveltamista 31 päivään joulukuuta 2013.
            
         
               (10)
            
            
               Päätöksessä 2007/697/EY vahvistettuja komissiolle suoritettavaa raportointia koskevia määräaikoja olisi kuitenkin mukautettava hallinnollisen taakan yksinkertaistamiseksi antamalla Irlannille lupa vahvistaa yksi ainoa määräaika kaikkia raportointivelvoitteita varten.
            
         
               (11)
            
            
               Tässä päätöksessä säädetyt toimenpiteet ovat direktiivin 91/676/ETY 9 artiklalla perustetun nitraattikomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2007/697/EY seuraavasti:
   
               1.
            
            
               Korvataan 1 artikla seuraavasti:
               ”1 artikla
               Myönnetään Irlannin 18 päivänä lokakuuta 2006 päivätyllä kirjeellä pyytämä poikkeus ja 12 päivänä toukokuuta 2010 päivätyllä kirjeellä pyytämä poikkeuksen jatkaminen, joiden tarkoituksena on sallia direktiivin 91/676/ETY liitteessä III olevan 2 kohdan toisen alakohdan ensimmäisessä virkkeessä ja kyseisen alakohdan a alakohdassa mainittuja määriä suuremman karjanlannan määrän käyttö tässä päätöksessä säädettyjen edellytysten mukaisesti.”
            
         
               2.
            
            
               Korvataan 8 artiklan 1 kohdan toinen alakohta seuraavasti:
               ”Kyseiset kartat on toimitettava komissiolle vuosittain viimeistään kesäkuussa.”
            
         
               3.
            
            
               Korvataan 11 artikla seuraavasti:
               ”11 artikla
               Soveltaminen
               Tätä päätöstä sovelletaan Irlannin toimintaohjelman kanssa, sellaisena kuin toimintaohjelma on täytäntöönpantuna European Communities (Good Agricultural Practices for Protection of Waters) Regulations 2010 -säädöksellä (Statutory Instrument N:o 610, 2010).
               Sen voimassaolo päättyy 31 päivänä joulukuuta 2013.”
            
         2 artikla
   Tämä päätös on osoitettu Irlannin tasavallalle.
   
      Tehty Brysselissä 24 päivänä helmikuuta 2011.
      
         
            Komission puolesta
         
         Janez POTOČNIK
         
            Komission jäsen
         
      
   
   
      (1)  EYVL L 375, 31.12.1991, s. 1.
   
      (2)  EUVL L 284, 30.10.2007, s. 27.
   
      (3)  Siipikarjan osalta viitejakso on 2003–2005.